

**OBEC SLOVENSKÁ KAJŇA, Hlavná ulica 4/6,** **094 02 Slovenská Kajňa**

**IČO: 00332852 DIČ:2020630502**

* **Tel: 0574885710 Fax: 0574885710 e-mail:**

|  |  |  |  |  |
| --- | --- | --- | --- | --- |
| Naša značka | Spisová značka | Vaša značka | Vybavuje | V Slovenskej Kajni |
|  |  |  |  | 30.04.2020 |

VEC

Zápisnica zo zasadnutia OZ v Slovenskej Kajni 30.4.2020

1. Otvorenie

Na úvod starostka obce Bc. Lenka Hierzer Štiber privítala všetkých  poslancov. Starostka obce konštatovala, že počet prítomných poslancov je 6 a OZ je uznášania schopné.

1. Určenie zapisovateľa a overovateľov zápisnice

Za zapisovateľa zápisnice poverili p. Miroslava Porochnavého  za overovateľov zápisnice poslancov OZ Róbert Tutko a Tatiana Popovičová.

1. Schválenie programu zasadnutia OZ

Starostka predniesla program rokovania.

Starostka vyzvala poslancov na doplnenie programu. P. Gavura doplnil do

programu Efektivita vynakladania právnych služieb JUDr. Sotolář a kontrola plnenia uznesení z minulého OZ a kontrolór navrhol prerokovania správy z vykonanej finančnej kontroly.

**Uznesenie č. 74/2020**

**Obecné zastupiteľstvo schvaľuje program zasadnutia OZ**

Program:

1. Otvorenie
2. Určenie overovateľov zápisnice a zapisovateľa
3. Schválenie programu zasadnutia
4. Opatrenia v našej obci v súvislosti s Covid – 19.
5. Prerokovanie a následný podpis nájomnej zmluvy so spoločnosťou COGITO SH, s.r.o. MUDr. Štefan Hudák
6. Finančná správa obce za obdobie od 01.01.2020 do 30.04.2020
7. Stanovenie kontrolných dní pri rekonštrukcii budovy Obecného úradu
8. Podať správu k doteraz vykonaným prácam na budove Obecného úradu
9. Správa o činnosti a financovaní DHZ v Slovenskej Kajni.
10. Zastávka Grúň
11. Kontrola plnenie uznesení z minulého zastupiteľstva
12. Efektivita vynakladania právnych služieb JUDr. Sotolář
13. Prerokovanie správy z vykonanej finančnej kontroly
14. Diskusia
15. Záver

**Hlasovanie:**

|  |  |  |
| --- | --- | --- |
| **Za:** | *6* | *Michal Tomko, Stanislav Fečko, , Ing. Martin Gavura, Mgr. Marek Kačmár, Mgr. Tatiana Popovičová, Róbert Tutko* |
| **Proti:** | 0 |  |
| **Zdržal sa:** | 0 |  |
| **Neprítomní:** | 1 | Martin Sabol |

V Slovenskej Kajni, 30.04.2020 Bc. Lenka Hierzer Štiber, starostka obce

1. Prerokovanie a následný podpis nájomnej zmluvy so spoločnosťou COGITO SH, s.r.o. MUDr. Štefan Hudák

Keďže rokujeme v čase koronakrízy, rokovanie sa uskutočňuje bez prítomnosti obyvateľov, nemalo by sa rokovať o predaji a prenájme majetku obce. Zámer prenajať bol vyvesený a máme ešte jednu žiadosť o prenájom priestorov od MUDr. Bačinskej. Keďže tento bod programu predkladal poslanec Kačmár, starostka ho vyzvala, aby predložil návrh uznesenia.

Návrh uznesenia:

Uznášame sa na tom, že chceme podpísať zmluvu s firmou COGITO SH, podľa osobitného zreteľa o nájme nebytových priestorov so zachovaním zdravotnej starostlivosti v obci.

**Uznesenie č. 75/2020**

**Uznášame sa na tom, že chceme podpísať zmluvu s firmou COGITO SH, podľa osobitného zreteľa o nájme nebytových priestorov so zachovaním zdravotnej starostlivosti v obci.**

**Hlasovanie:**

|  |  |  |
| --- | --- | --- |
| **Za:** | *5* | *Michal Tomko, Stanislav Fečko, , Ing. Martin Gavura, Mgr. Marek Kačmár, Róbert Tutko* |
| **Proti:** | 0 |  |
| **Zdržal sa:** | 1 | Tatiana Popovičová |
| **Neprítomní:** | 1 | Martin Sabol |

V Slovenskej Kajni, 30.04.2020 Bc. Lenka Hierzer Štiber, starostka obce

1. Opatrenia v našej obci v súvislosti s Covid – 19.

Starostka informovala o situácii v našej obci v súvislosti s pandémiou Covid -19.

Obec si plní všetky povinnosti, ktoré jej z prijatých zákonov a nariadení a vyhlášok

hlavného hygienika vyplývajú. Nemáme ani jeden prípad nákazy v našej obci a verím,

že čoskoro sa život v obci vráti do normálu.

1. Finančná správa obce za obdobie od 01.01.2020 do 30.04.2020

Starostka informovala poslancov o stave financií obce od 1.1.2020 do 31.3.2020. Tiež informovala poslancov, aby využívali hlavného kontrolóra na to, aby vykonával kontroly podľa ich požiadaviek. Kontrolór reagoval na to, že plnenie rozpočtu kontroluje obec a kontrolór podáva finančné správy. Správu o financiách za mesiac apríl 2020 starostka doloží poslancov v priebehu 14 dní.

1. Stanovenie kontrolných dní pri rekonštrukcii budovy Obecného úradu

Na poslednom stretnutí sme sa dohodli, že ktokoľvek z vás môže kontrolovať stav staveniska a vykonaných prác. Stavenisko je prístupné. Nikto z poslancov to nevyužil. Starostka informovala poslancov, že kontrolné dni môže vykonať kedykoľvek. Poslanec Kačmár požadoval, aby pri kontrolných dňoch bol prítomný aj stavebný dozor. Poslanci sa dohodli, že kontrolný deň sa uskutoční dňa 15.5.2020 o 15,30 hod. na stavenisku.

1. Podať správu k doteraz vykonaným prácam na budove Obecného úradu

S prácami na obecnom úrade sa začalo nedávno, vymenili sa okná a začalo sa so zatepľovaním. Demontovalo sa kúrenie a gamatky. Čaká sa na špeciálne strešné svetlíky, ktoré sú objednané, a nakoľko je len jeden výrobca, musí sa čakať. V priebehu jedného týždňa budú dodané a okamžite sa začne s rekonštrukciou strechy. Viac k stavbe sa preberie na kontrolnom dni.

1. Správa o činnosti a financovaní DHZ v Slovenskej Kajni

Správa o činnosti mi nebola doručená, takže neviem informovať podrobne.

DHZ dostal na svoju činnosť dotáciu 1.400,- Eur. Bude sa rekonštruovať hasičská zbrojnica.

1. Zastávka Grúň

Obci bola doručená žiadosť p. Osloviča o zrušenie zastávky v osade Grúň. Vykonali sme geodetické zameranie, a zastávka je skutočne na pozemku p. Osloviča. Poslanec Fečko reagoval: Ja na jeho mieste by som ju už dávno zrušil. Gavura: Ja som sa s p. Oslovičom stretol a on by chcel, aby zostala zastávka, a chce odplatu. Fečko: Treba zastávku aj opraviť, ja som ju sám ukotvil. Starostka obce do najbližšieho OZ pripraví návrh ako túto situáciu riešiť.

1. Kontrola plnenie uznesení z minulého zastupiteľstva

Bolo odporučené starostke, aby pokračovala v riešení s kanalizáciou a faktúr s obcou Benkovce. Starostka informovala, že všetky faktúry platíme priebežne. Momentálne riešitme kolaudáciu kanalizácie a od obce Benkovce nemáme žiadne výzvy a urgencie a iné nevybavené písomnosti.

1. Prerokovanie správy z vykonanej finančnej kontroly

Hlavný kontrolór obce informoval o vykonanej kontrole, ktorá bola zameraná na hospodárenie a nakladanie s fin. prostriedkami obce pri rekonštrukcii kuchyne, školskej jedálne a MŠ. Návrh správy hl. kontrolór zaslal starostke obce dňa 2.4.2020, k tomu aby vyjadrila svoje námietky a vysvetlenia, ale žiadne stanovisko mu nebolo doručené, takže zaslal správu z fin. kontroly mailom na obecný úrad dňa 14.4.2020. Obec by mala túto správu doručiť poslancom a prerokovať na najbližšom zasadnutí OZ. Starostka: Mám námietky, len som ich v termíne nezaslala, zašlem vám ich neskôr. Celú rekonštrukciu jedálne a kuchyne som koordinovala s vedúcou ŠJ p. Halasovou, nakoľko ona sa vyzná v tom, aké zariadenia a spotrebiče sú potrebné na to, aby sme zvládli zvýšený nápor stravníkov, ktorých sme očakávali zavedením vlád. opatrenia tzv. obedy zadarmo. Poverila som ju prieskumom trhu a podľa mojich pokynov mala všetky tieto dokumenty predložiť aj hl. kontrolórovi. Kontrolór sa vyjadril, že okrem faktúr nič nevidel. Kontrolór podotkol, že p. Halásová je vedúca ŠJ a nie je zodpovedná obstarávanie a nákup služieb a zariadení. Starostka: pamätám si že v procese obstarávania sme mali ponuky drahšie aj lacnejšie a mali sme sa stretnúť na zastupiteľstve v auguste 2020, ale poslanci neprišli a zastupiteľstvo nebolo uznášaniaschopné. Stojím si za vykonanou prácou v MŠ, ŠJ.. Gavura: Zaujímal sa aké sú v správe hl. kontrolóra pochybenia a či to nie je na prokuratúru. Starostka: Máme fotodokumentáciu, máme uložené ponuky a najbližšom OZ bude prerokovanie tejto správy kontrolóra ako samostatný bod. Kontrolór vytkol, že neboli zverejnené príkazné zmluvy na webovej stránke obce.- Starostka argumentovala tým, že príkazné zmluvy sa nezverejnili preto že obsahujú osobné údaje príkazníka a zároveň podotkla, že doteraz nebola zverejnená žiadna príkazná zmluva ani v čase pred jej nástupom do funkcie.

1. Efektivita vynakladania právnych služieb JUDr. Sotolář

Starostka, pokiaľ ide o efektívne. vynaloženie fin. prostriedkov, tak si myslím, že prostriedky na právnika sú vynaložené účelne. Napríklad nás zastupoval aj v konaní na zlikvidovanie čiernej skládky, ktorá bola odhadnutá na vyše 60 0000 eur a celé konanie prebieha úspešne a obec nemusí tuto skládku pratať a ďalej sa hľadá zodp. osoba. Súčasťou pr. služieb je aj pravidelný komunálny právny informačný spravodajca , t.j. brožúra, ktorý nás upozorňuje na všetky zmeny zákonov, ktoré sa dotýkajú správy obce.

1. Diskusia

Tomko upozornil na to, že nie sú na internetovej stránke zverejnené všetky faktúry (k dnešnému dňu 1.5.2020 sú už všetky faktúry zverejnené na web. Stránke obce. Pozn. zapisovateľa). Fečko – chcel vedieť informáciu, či v súvislosti s koronakrízou neuvažuje s prepúšťaním, ak áno, aby všetci prepustení mali dostať odchodné napr. po 15 rokoch práce. Kontrolór upozornil na zverejnenie štvrťročných súhrnných správ zákazok s nízkou hodnotou.

Na záver starostka všetkým poďakovala za účasť

V Slovenskej Kajni, 30.04.2020

Overovatelia zápisnice:

.........................................................

........................................................... .......................................................

Bc. Lenka Hierzer Štiber

starostka obce

**Uznesenia OZ Slovenská Kajňa, prijaté na zasadnutí OZ, dňa 30.4.2020**

**Uznesenie č. 74/2020**

**Obecné zastupiteľstvo schvaľuje program zasadnutia OZ**

Program:

1. Otvorenie
2. Určenie overovateľov zápisnice a zapisovateľa
3. Schválenie programu zasadnutia
4. Opatrenia v našej obci v súvislosti s Covid – 19.
5. Prerokovanie a následný podpis nájomnej zmluvy so spoločnosťou COGITO SH, s.r.o. MUDr. Štefan Hudák
6. Finančná správa obce za obdobie od 01.01.2020 do 30.04.2020
7. Stanovenie kontrolných dní pri rekonštrukcii budovy Obecného úradu
8. Podať správu k doteraz vykonaným prácam na budove Obecného úradu
9. Správa o činnosti a financovaní DHZ v Slovenskej Kajni.
10. Zastávka Grúň
11. Kontrola uznesení z minulého zastupiteľstva
12. Efektivita vynakladania právnych služieb JUDr. Sotolář
13. Prerokovanie správy z vykonanej finančnej kontroly
14. Diskusia
15. Záver

**Uznesenie č. 75/2020**

**Uznášame sa na tom, že chceme podpísať zmluvu s firmou COGITO SH, podľa osobitného zreteľa o nájme nebytových priestorov so zachovaním zdravotnej starostlivosti v obci.**